2011. szeptember 9-én benyújtott kereset - Sarc kontra Bizottság
(T-488/11. sz. ügy)
Az eljárás nyelve: angol
Felek
Felperes: Scheepsbouwkundig Advies- en Rekencentrum (Sarc) BV (Bussum, Hollandia) (képviselő: H. Speyart, ügyvéd)
Alperes: az Európai Bizottság
Kérelmek
A felperes azt kéri, hogy a Törvényszék:
az NN 68/2010 állami támogatásra vonatkozó eljárásban 2011. május 10-én hozott C(2011) 642 végleges bizottsági határozatot, amely azt állapította meg, hogy a nyújtott támogatás nem minősül állami támogatásnak semmisítse meg; és
kötelezze az Európai Bizottságot a saját és a felperes költségeinek viselésére.
Jogalapok és fontosabb érvek
Keresete alátámasztása érdekében a felperes öt jogalapra hivatkozik.
Az első jogalap, amely arra vonatkozik, hogy:
a Bizottság nem indította meg az EUMSZ 108. cikk (2) bekezdésében előírt hivatalos vizsgálat eljárást, miközben így kellett volna tennie.
A második jogalap, amely arra vonatkozik, hogy
a Bizottság egy későbbi beadványban az előzetes értékelés során nem értékelte a Sarc-ot megfelelő módon.
A harmadik jogalap, amely arra vonatkozik, hogy:
-    a Bizottság tévesen alkalmazta az EUMSZ 107. cikket.
A negyedik jogalap, amely arra vonatkozik, hogy:
a Bizottság nem szólította fel a holland hatóságokat, hogy nyújtsanak be egy értékelést, vagy rendeljék el egy független értékelés elkészítését, miközben így kellett volna eljárnia.
Az ötödik jogalap, amely arra vonatkozik, hogy
a Bizottság nem indokolta jogilag megfelelő módon a határozatát.
____________